amanoisuno/poet huggingface dataset:
晨興 翁承贊
晨起竹軒外，逍遙清興多。早涼生戶牖，孤月照關河。旅食甘藜藿，歸心憶薜蘿。一尊如有地，放意且狂歌。
題莒潭安閩院 翁承贊
祧宗營祀舍，幽異勝珠林。名士穿雲訪，飛禽傍竹吟。窗含孤岫影，牧臥斷霞陰。景福滋閩壤，芳名亙古今。
華下霽後曉眺 翁承贊
結茅幽寂近禪林，霽景煙光著柳陰。千嶂華山雲外秀，花畔水邊人不會，騰騰閒步一披襟。
喜弟承檢登科 翁承贊
兩篇佳句敵瓊瑰，憐我三清道路開。荊璞獻多還得售，知爾苦心功業就，早攜長策出山來。
蒙閩王改賜鄉里 翁承贊
鄉名文秀裏光賢，別向鈞台造化權。閥閱便因今日貴，歸闕路遙心更切，不嫌扶病倚旌旃。
訪建陽馬驛僧亞齊 翁承贊
蕭蕭風雨建陽溪，溪畔維舟訪亞齊。一軸新詩劍潭北，應笑乘軺青瑣客，此時無暇聽猿啼。
題景祥院 翁承贊
一溪拖碧繞崔嵬，瓶缽偏宜向此隈。農罷樹陰黃犢臥，三卷貝多金粟語，可能心煉得成灰。
寄舍弟承裕員外 翁承贊
江花岸草晚萋萋，公子王孫思合迷。無主園林饒採伐，何事斜陽再回首，休愁離別峴山西。
文明殿受冊封閩王 翁承贊
龍墀班聽漏聲長，竹帛昭勳撲禦香。鳴佩洞庭辭帝主，吟寄短篇追往事，留文功業不尋常。
禦命歸鄉，蒙賜錦衣 翁承贊
九重宣旨下丹墀，面對天顏賜錦衣。中使擎來三殿曉，更待臨軒陳鼓吹，星軺便指故鄉歸。
奉使封閩王歸京洛 翁承贊
泥緘紫誥禦恩光，信馬嘶風出洛陽。此去願言歸梓裏，指日還家堪自重，恩榮晝錦賀封王。
奉使封王，次宜春驛 翁承贊
微宦淹留鬢已斑，此心長憶舊林泉。不因列土封千乘，夜來夢到南臺上，遍看江山勝往年。
甲子歲銜命到家至榕城冊封次日閩王降旌旗于新豐…餞別 翁承贊
登庸樓上方停樂，新市堤邊又舉杯。正是離情傷遠別，爭得長房猶在世，縮教地近釣魚臺。
寄示兒孫 翁承贊
力學燒丹二十年，辛勤方得遇真仙。便隨羽客歸三島，予家藥鼎分明在，好把仙方次第傳。
天佑元年以右拾遺使冊閩王而作 翁承贊
蓬萊宮闕曉光勻，紅案舁麻降紫宸。鸞奏八音諧律呂，得侍丹墀官異寵，此身何幸沐恩頻。
漢上登舟憶閩 翁承贊
漢皋亭畔起西風，半掛征帆立向東。久客自憐歸路近，一片歸心隨去棹，願言指日拜文翁。
對雨述懷示弟承檢 翁承贊
淋淋霎霎結秋霖，欲使秦城歎陸沈。曉勢遮回朝客馬，不有惠連同此景，江南歸思幾般深。
題壺山 翁承贊
井邑斜連北，蓬瀛直倚東。秋高岩溜白，日上海波紅。
題故居 翁承贊
一為鵝子二連花，三望青湖四石斜。惟有嶺湖居第五，山前卻是宰臣家。
題槐 翁承贊
雨中妝點望中黃，句引蟬聲送夕陽。憶昔當年隨計吏，馬蹄終日為君忙。
擢進士 翁承贊
霓旌引上大羅天，別領新銜意自憐。蝴蝶流鶯莫先去，滿城春色屬群仙。
擢探花使三首 翁承贊
洪崖差遣探花來，檢點芳叢飲數杯。深紫濃香三百朵，明朝為我一時開。九重煙暖折槐芽，自是升平好物華。今日始知春氣味，長安虛過四年花。探花時節日偏長，恬淡春風稱意忙。每到黃昏醉歸去，紵衣惹得牡丹香。
書齋謾興二首 翁承贊
池塘四五尺深水，籬落兩三般樣花。過客不須頻問姓，讀書聲裏是吾家。官事歸來衣雪埋，兒童燈火小茅齋。人家不必論貧富，惟有讀書聲最佳。
辭閩王歸朝寄倪先輩 翁承贊
時人莫訝再還鄉，簡冊分明劍佩光。駟馬高車太常樂，登庸門下憶賢良。
曉望 翁承贊
清霜散漫似輕嵐，玉闕參差萬象涵。獨上秦台最高處，舊山依約在東南。
萬壽寺牡丹 翁承贊
爛熳香風引貴游，高僧移步亦遲留。可憐殿角長松色，不得王孫一舉頭。
松 翁承贊
倚澗臨溪自屈蟠，雪花銷盡蘚花幹。幽枝好折為談柄，入手方知有歲寒。
柳 翁承贊
斜拂中橋遠映樓，翠光駘蕩曉煙收。洛陽才子多情思，橫把金鞭約馬頭。高出營門遠出牆，朱闌門閉綠成行。將軍宴罷東風急，閑襯旌旗簇畫堂。彭澤先生酒滿船，五株栽向九江邊。長條細葉無窮盡，管領春風不計年。煬帝東遊意緒多，宮娃眉翠兩相和。一聲水調春風暮，千里交陰鎖汴河。纏繞春情卒未休，秦娥蕭史兩相求。玉句闌內朱簾卷，瑟瑟絲籠十二樓。
隋堤柳 翁承贊
春半煙深汴水東，黃金絲軟不勝風。輕籠行殿迷天子，拋擲長安似夢中。
句 翁承贊
煙蘿況逼神仙窟，丹灶還應許獨尋。（《贈黃璞》，